สวัสดีครับ ขอปรึกษาครั คือที่แขนของผมมันเป็นตุ่มครับ แต่ตุ่มมันไม่ได้อักเสบนะครับ เป็นตุ่มธรรมดาเลยครับ ไม่มีอาการเจ็บหรือคันครับ ผมบีบออกมาสิ่งที่ออกมาเป็นสีขาวๆ บางตุ่มก็เป็นหัวแข็งๆครับ หลังจากบีบมันทิ้งรอยดำใว้ครับ เป็นมาเป็นปีแล้ว ไปหา ก็ให้ยามาทาครับแต่ก็ไม่หาย รอยดำก้ยังมีเหมือนเดิมครับ ครั้งนึงผมเคยไปตรวจด้วยการขูดผิวหนังบริเวณที่เป็นไปตรวจ ผลที่ออกมาแจ้งว่าปกติครับ ล่าสุดผมไปที่คลินิคโรคผิวหนังที่อนุเสาวรีย์มาให้ยามาทาอย่างเดียว.ก็เหมือนเดิมครับไม่หาย ผมควรใช้ยาตัวไหนหรือทำอย่างไรดีครับ คือมันดำจนน่าเกลียดครับ
สวัสดีค่ะ อาการตุ่มที่แขนบีบออกมาแล้วเป็นหัวแข็งๆคล้ายกับสิวนั้นอาจจะเกิดจากรูขุมขนอักเสบหรืออุดตัน ซึ่งหากมีการติดเชื้อร่วมไปด้วย ก็อาจทำให้เห็นเป็นหัวฝีหนองขึ้นมาได้ ตามหลังการอักเสบ อาจเกิดรอยดำเกิดขึ้น ซึ่งรอยดำมักจะหายไปได้เอง ใช้เวลาประมาณ 3-6 เดือนหรือนานกว่านั้นได้บ้างขึ้นกับบคุคคล สาเหตุอื่นๆเช่น การติดเชื้อราที่ผิวหนัง ผื่นผิวหนังอักเสบจากภูมิแพ้หรือการแพ้สัมผัส ตุ่มหนองจากการถูกแมลงมีพิษกัด เป็นต้นเบื้องต้นนึกถึงเรื่องรูขุมขนอักเสบมากที่สุด ซึ่งถ้าเป็นไม่รุนแรงมากนัก อาจจะยุบลงไปได้เอง สำคัญคือไม่ไปแกะเกาให้เกิดการติดเชื้อเพิ่มขึ้นหรือทำให้เกิดรอยแผลตามมาค่ะ ใช้น้ำเปล่าสะอาดล้างภายนอกได้หากตุ่มมีหัวคล้ายฝีหนอง อาจมีการติดเชื้อร่วมด้วย ควรพบแพทย์เพื่อตรวจเพิ่มเติมและอาจต้องรับยาฆ่าเชื้อทาเฉพาะที่หรือรับประทานภายใต้การดูแลของแพทย์ต่อไป